text: 1 million for Rooneys motorcykel
  23 juni 2012 kl. 13.58
  Lauge Jensen-motorcykel blev fredag solgt på auktion for over en million kroner.
  Motorcykelproducent Uffe Lauge Jensen fra Løsning har brugt en del af foråret på at bygge en motorcykel, der er designet af den kendte engelske fodboldspiller Wayne Rooney. 
  Fredag blev den solgt på auktion til 109.700 britiske pund - hvad der svarer til lidt over en million danske kroner.
  
  Overskuddet hjælper børn
  Overskuddet fra bortauktioneringen af den specialdesignede motorcykel går ubeskåret til organisationen KidsAid, der støtter syge og svage børn i Danmark.
  Uffe Lauge Jensen er meget tilfreds med resultatet af både motorcykel og auktionen.
  